Erna Solberg ut mot «sorteringssamfunnet»: – Forstår hvor vondt det er å få sånne brev
Det gikk kaldt nedover ryggen til Monica Frøsaker (42) da hun fant det andre anonyme brevet der sønnen Casper (8), som har Downs syndrom, utsettes for grov hets. I de to dagene som har fulgt siden hun først delte hatbrevet på Facebook, har hun mottatt massiv støtte fra den norske befolkningen. Nå har også nyheten om det grufulle brevet spredt seg til Sverige, Danmark og Nederland. Torsdag kveld gjestet Frøsaker Dagsnytt 18 med statsminister Erna Solberg (H). Sistnevnte uttrykker sin fulle støtte til Casper og familien. – Jeg kan forstå hvor vondt det er å få et sånt brev. Det er like sterkt hver gang noen opplever dette, sier Solberg. Hun benytter samtidig anledningen til å snakke om en samfunnstendens hun frykter. – Jeg er veldig redd for et samfunn som utvikler seg med en tanke om at foreldre som får utviklingshemmede barn, kunne valgt de vekk, sier Solberg. – Det er svært viktig å slå ned på hver gang noen tar opp disse spørsmålene og sier at foreldrene ikke gjør en god nok jobb med barna sine, sier statsministeren. Hun vektlegger at et samfunn uten utviklingshemmede, er et fattigere samfunn. Statsministeren roser også Frøsaker for å ha stått frem med en vanskelig historie. – Jeg tror mange foreldre er taknnemlige for at dere har stått frem slik dere har gjort. Fabian Stang: – Jeg ble kalt «mongo» for broren min
Erna Solberg frykter et samfunn som utvikler seg med en tanke om at foreldre som får utviklingshemmede barn, kunne valgt de vekk.